Der Ehrnwirdigel⸗ 


Hoch bund Wolgelehꝛten Herren 
Johannis Brentij vnd anderer jm soe» 
oꝛdenten Theologen vonn der Recht⸗ 
fertigung des Menſchen 
SION vnd DECLARATION, 


Wie ſie dem Durch 


| : . € 
| laͤuchtigſten b e uͤrſten 
vnnd HERRN / Herrn Albrechten dem 
| Eltern / Mar grafen zu Branden; 
burg / inn Preuſſen ꝛc. Hertzo⸗ 
gen ꝛc. zugeſchickt ſeind 
worden / Anno I S S 5. 
Mente Aptili, 


Keorufesu Honigs 


perg in Preuſſen durch hann 
| Daubman/ Anno 15 $4. den 
⁊ V. Septembris. 


Bekendtnus des 
Glaubens vnd der ehre 


Von der Rechtfertigung 
des Menſchen . 


SERIEN 


a FERN: ene, J. 
A ben / Bekennen vñ Fe 4 
8 Yun Lehren / Das Gott im 
anfang den Menſchen zu feinem Bilo 
nus vnd gleichnus erſchaffen / vnd jn 
mit dem heiligen Geyſt / auch mit rech⸗ 
ter Weiß heyt / Froͤm̃keyt / Gerechtig⸗ 
keyt / vnd allerley Goͤttlichen guͤtern 
vnd tugenden / begabt vñ gezieret hat. 


Vd ſo der Menſch inn die Suͤnde 1 Cor. K. 
nicht gefallen were / fo wuͤrde er nim/ x Ths. 4. 
mermehꝛ geſtoꝛben / ſondern ſein zeyt 4. Reg 2. 
hie auff Erden / in dem leiblichen Le, 
ben mit aller ruhe / ſicherheyt vnnd 

ii 6% 


HI. 


Gen. 3. 
Gen. 12. 
2. Reg. 7 
Efa, 7. 53. 


Geſundtheyt erreichet / vnnd darnach 
jm das Geyſtlich Himliſch weſen £7 
wigklich in aller volkom̃ener Gerech⸗ 
tigkeyt vnd ſeligkeyt zu leben / eingeſetzt 
worden ſein. : 


aU Ir glauben vnd ehren. 
: Nach dem der Meuſch wider 
Gottes Gebot geſuͤndiget / So iſt er 
in Gottes Vngnad vnd Som gefallen / 
des Heiligen Geyſts / der Gerechtigkeit 
vnd Seligkeyt beraubt. Dem Satan 
der Suͤnde / Zeitlichem vnd Ewigem 
Tode vnd verdamnus verpflicht woꝛ⸗ 
den. x 


UTE glauben vnd ehren. 
Das Gott nach dem Abfahl des 
Menſchen / hab auß lauter Gnad vnd 
Barmhertzigkeyt, je lenger je klerer den 
heiligen Patriarchen / vnnd durch die 
Propheten verſpꝛochen vnd zugeſagt / 
er wölle feinen einigen Son / der ewig 
von jme geboꝛn / in dieſe welt / zu ſeiner 

zeit 


seit ſchicken / Das er von einer Fandy Nich. . 
fra wen water Menſch geboren werde, 
die Suͤnde des Menſchen / mit ſeinem 


Leiden vnd Todt buͤſſe / Gottes zorn 


verſoͤne / den Sathan vnd den Todt 
vberwuͤnde / Vnd den Menſchen wi⸗ 
derumb / alle vorhin verloꝛne Gerech⸗ 
tigkeit vii Seligkeyt bey Got erlange. 
r 
Vr glauben vnd ehren. IIII. 
Das alle die / ſo voꝛ der ankunfft 
des Sons in diefe welt / obgemelter Ihan. 8. 
Goͤttlicher zuſagung gegleubet / voi, Luc 10. 
derumb zu Gottes Gnaden angenom, . 10. 


men / vnd von wegen des Sons Got / Heb. u. 


tes / an dẽ ſie gegleubet / die verzeihung 
der Suͤnden empfangen / mit dem Hei⸗ 
ligen Geyſt begabet / vnnd zu erben der 
ewigen Gerechtigkeyt vnd Seligkeyt 


gemacht worden fein: 


AUI glanbensnd@ehren. V. 


Das Iheſus Chriſtus warer e⸗ 
wiger Gottes Son / vñ gleicher Gott 
ij mit 


Acto. 2. 
Roma, I. 
Gal. . 


VI. 


mit ſeinem Vater / ſey zu ſeiner zeyt wa 
rer Menſch von der Junckfrawen Ma 
ria / als er zunor in jhr auß dem Heili⸗ 
gen Geyſt empfangen / in dieſe welt ge⸗ 
boren / vnd hab alle Menſchliche ges 
brechen / auſſer halb der Suͤnden / an 
fich genomẽ. Auch alles mit feiner lehꝛ / 
Wunder wercken / Leiden / Sterben / 
Aufferſtentnus von den Todten / Him⸗ 


melfart / ſchickung des Heiligen Geiſts / 


auß bꝛeitung feines Euangelions / in 


die gantze Welt / vnd verſamlung ſei⸗ 
ner Kirchen / beyd auß Juden vnd Heiß 


den / durch die Predigt ſeines Euan⸗ 
gelions auß gericht vnd volbracht? aly 
ler ding / wie es zuuor den heiligen Pa⸗ 


triarchen verheiſſen / vnnd durch die 


Propheten verkuͤndigt vnnd erkleret 
Worden iſt. 


Fr glauben ond ehren. 
eo" Das Iheſus Chꝛiſtus water 
Gott vnd Nenſch / hab mit feinem Set; 
den vñ Sterben verdient / das ber bin 

liſche 


liſche Vater / alle fo an jn gleuben / zu 
Gnaden annehme / verzeihe jnen jre 
Suͤnd / vnd ſchencke jnen allen Gehoꝛ _ 

ſam / Froͤmbkeit / vnd Gerechtigkeit / 

die fein Son Iheſus Chꝛiſtus gethan / Pfal. zr. 
Vnd damit er den willen feines Vat / Roma. 4. 
ters / vnd das Goͤttliche Geſetz vol, 
koͤmlich erfůllet hat / Alſo / das welcher 

in Jheſum Chriſtum glaubt / fich des Rom 8. 0. 
gehorſams vnd der Gerechtigkeit Chat 

ſti / in anfechtung der Suͤnden / Todt 

vnd Hell / vor dem Gericht Gottes nit 

anders annehmen vnd vertroͤſten ſoll / = 
Dann als / foer felbs Gottes Gebot "^? 
vñ allen willen Gottes volbracht hat. 


halten auch das S. VII. 
c Paulus / da er zu den Römern 
im erſten Capitel ſagt / Das im Euan⸗ 
gelio die Gerechtigkeit fo für GOTT 
gilt / geoffenbaret werde / c. Vnd im 
dritten Capitel / Die Gerechtigkeyt die 
fůr Gott gilt / werd an zut hun des Ges 
fenes geoffenbaret. Vnd hernach Der 
„„ e 


Menſch werde Gerecht / on bes Geſetz⸗ 
co werck / allein durch den Glauben /ꝛc. 
zunerſtehen ſey / nicht von der Weſent⸗ 


lichen Gerechtigkeit Gottes / die Gott 
ſelbs iſt / Sonder von der verzeihung 
der Suͤnden / vnd von dem Gehoꝛſam 
vii Gerechtigkeyt Chꝛiſti / mit welcher 
er das Geſetz vñ Gottes willen genug 
gethan / Welche auch Gott / ſo wir an 
Chriſtum gleuben / vns zurechnet / das 
wir ons der ſelbẽ / als vnſers von Gott 
geſchenckten eigenthumbs / voꝛ Gottes 
Gericht / vertroͤſten ſollen. | 


ASS glauben vnd ehren. 
Das JH ES VS Chriſtus 
vns durch ſein Leiden vnd Sterben 
ver dienet hab / nicht allein / das Gott 
vns zu Gnaden auffnehme / vnd ver⸗ 


zeihe vns vnſere Sünde / von wegen 
des gehorſams feines Sons Chriſti⸗ 


ne vnd heiligen Geiſt / in uns warhaff 
tig wone / vñ neme vns an / an eins Eino 
des 


onder das er auch ſampt feinem So 


des ſtad / vnd Erben feiner Him̃liſchen 
gůter / Nemlich / das gleich wie wir 
von wegen Iheſu Chꝛiſti / erben fein 
des Goͤttlichen Ewigen Lebens vnd 
Seligkeyt. Alſo ſind wir auch Erben 
der Goͤttlichen ewigen Froͤmbkeit vnd 
Gerechtigkeyt / Das wir widerumb 
das Erbtheil / ſo wir vorhin durch die 
Sund verloren haben / volkoͤmlich vnd 
reichlich erlangen. 

Vnd wie wol wir in dieſem leiblich⸗ 
em leben / der Ewigen Gerechtigkeyt 
Gottes nicht volkoͤmlich empfinden / 
ſo gehoͤꝛet ſie vns dennoch warhafftig 
zu / Vnd iſt vnſer Erbtheil / welchs 
auch hie auff erden ſein krafft anfahen / 
vnſer boͤß begierd toͤdten / vns ernew⸗ 
ren / vnd den gehoꝛſam gegen Gottes 
Gebot anrichten / vñ ein Erbar Chꝛiſt 
lich leben / fuͤrdern ſoll / Biß wir nach 
dieſem leben / dieſelb ewige Gerechtig⸗ 
keit / volkoͤm̃lich empfinden / vnd da⸗ 


ran ewige Freud vnd Seligkeit haben 


werden. 
Vnd von ſolcher E vu Gerech⸗ 


tigkeyt / 


tigkeyt / ſchreibet oet heilige Paulus / 
da er ſagt Roma. s. Sind wir kinder 
ſo ſind wir auch Erben / ja erben Got⸗ 
tes / vnd miterben Chriſti / Seind wir 
nun erben Gottes / ſo ſeind wir auch ge 
wißlich erben feiner Goͤttlichen / Ewi 


gen Gerechtigkeyt / die wir alhie inn 


hoffnung / vñ anfang der ernewerung 
vnſers gemůts / dort aber volkoͤmlich 
beſitzen / vnd empfinden werden. Vnd 
Roma. s. abermals / Er hat yns mit 
ſeinem Sone alles geſchencket / ſo folgt 
gewiß lich darauß / Das / gleich wie er 
vns fich ſelbs / fein ewig Leben vii Ce 
ligkeyt / Alſo auch / ſeine Gerechtigkeyt 
geſchenckt habe. Dis 
Vnd am 2. Petri 1. Es iſt vns ge⸗ 
ſchencket worden / das wir der Goͤtt 
lichen Natur theilhafftig werden. So 
wir nun der Goͤttlichen Natur theyl⸗ 
hafftig worden ſind / ſo haben wir vn⸗ 
feren theyl / nicht allein an der Verzey⸗ 
hung der Suͤnden / ſondern auch / an ð 
Goͤttlichen ewigen Gerechtigkeit / das 
alſo Gott alles in allem ſey / Wie ſonſt 
Pans 

Paulus 1. Con 1s. Cap. ſchꝛeibet. 
Das iſt vnſer Glaub/ Bekandnuß 
vnd Lehre / von der Rechtfertigung 
des Menſchen / Dann alſo gleubt vnd 
lehret die recht / heilig / Chꝛiſtliche kir⸗ 
che / wie fie von dem Heyligen Geyſt / 
auß der heiligen Pꝛophetiſchen vnd A⸗ 
poſtoliſchen Schrifft berichtet. Wie 
auch ſolchs in beydẽ Confeffion der Aug⸗ 
ſpurgiſchen / vñ vnſers Gnedigen Fuͤr⸗ 
ſten vnd HErren H Ertzogen Chri 
ſtoffs / ꝛc.erkleret iſt. E- 


Den Allmechtigen Gott vnd Dar 
ker vnſers lieben Hrn Iheſu Chꝛiſti 
bittende / er woͤlle uns in ſolchem waty 
hafftigem Glauben erhalten vnd be⸗ 
waren. 


E. F. D. 


Vnterthenige vnd gehoꝛ⸗ 

ſame / hie vnterſchꝛiebene 
Theologi vnd Paſtores 
Ps Eccleſiæ. 

Toannes Brentius; 


Mattheus Aulberus, Doctor & Ecclefiaftes 
Studgardianus. l 

Tacobus Beurlein, Doctor & Profeſſor The 
ologiæ, in Academia Tubingenſi. 


Jacobus Herbrandus, Doctor & Paftor Ec 
cleſiæ Herrenbergenſis. 


Martinus Frechtus , Theologiæ Licentia= 
tus, & Profeſſor Tubingiæ. 


Ioannes Iſemannus, Paftor Eccleſi. Tubin- 
genſis. i de 
M. Cafpar Greterus,Concionator Aulicus. 
Valentinus Vannius, Paftor Eccleſiæ con- 
Iacobus Andrez, Paftor Eccleſiæ Goppin⸗ 
genfis, = 3 
Iacobus Engelman, Concionator Aulicus, 


Andreas Cellarius, Paſtor Ecclefia wildpre 
. genfis, Ao N 


Toatnes Othmar Meglander, Paſtor Eccles 
ſiæ Nurthingenſis. 


„iger P ovt. 

ner Fuͤrſt / Gnediger 
Herz / E. F. G. hat gnediglich an vns 
begeret / nach dem ſich inn der Preu⸗ 
ſiſchen O fi andriſchen ſache/allerley vn⸗ 
richtigkeit zutragen woͤll / Vund wir 
yns bif her keines Iuditium, vber beyder 
Partey ſcripta vnderfangen / Sonder 
allein glimpff / wege vnnd Mittel zur 
Chꝛiſtlichen einigkeit geſucht. So ſol⸗ 
len gegen E. F. G. wir vns dermaſſen 
Declariren, das darauß vernomen moͤcht 
werden / woran hierin der Heuptſtrit 
hange / vnd worin der Parteyen rechte 
oder mangelhaffte meinung erſcheine. 


Hierauff wollen E. F. G. wir in 


vnterthenigkeyt nicht verhalten / Das 
5 dj wir 


wir des handels halb / an jbm felbs/ 
ſo viel wir deſſen zu dieſer zeyt nach ver 
ſtehen / biß her kein ſchew tragen het⸗ 
ren / vnſere weitleyfftige erklerung zu⸗ 
thun. 


Die weyl wir aber vns zuuoꝛ inn 
dieſer ſache ſonſt mit niemands haben 
anders eingelaſſen / Dann was E. F. 
G. wir auß derfelben Beuehl / vnnd 
auff beger des Durchleuchtigſten Hoch 
geboꝛnen Fuͤrſten vnd Herꝛn / Herren 
Albrechten des Eltern / Marggraffen 
zu Bꝛandenburg / in Preuſſen / zu Ste 
tin / Pom̃ern / der Caſſuben vnd Wen⸗ 
den Hertzogen / Burggraffen zu Nuͤrn⸗ 

berg vnd Sárften zu Rugen / ꝛc. vnſers 
gnedigſten Fuͤrſten vnd Herꝛn / geſchꝛi⸗ 
ben / So hat vns vnſers bedenckens 
nicht wol gebuͤren woͤllen / allein mit 
einer Partey ſonderliche handlung / on 
vor wiſſen / zu pflegen. Nach dem auch 
vnſere vorige ſchꝛifft / fo wir Chꝛiſt⸗ 
licher meinung zur vorbereitung des 
fridlichen vertrags geſtelt / von etlichẽ 
: gantz 

gautz vnfreundlich angetaſtet vnd ge⸗ 
deutet woꝛden fein, Haben wir die voro 
ſoꝛg tragen muͤſſen / es moͤchte vnſere 
Declaration auch mißgebꝛaucht⸗ vnd zu 
erweckung groͤſſerer vnruhe gezogen 


werden. 


So will vns beduncken / ye len⸗ 
ger ye meter mit Amphibologijs & æqui⸗ 
uocationibus dermaſſen ver wirret / vnd 
durch einander gemenget werde das 
nicht verſtendlich vnd Cathegorice da⸗ 
non on vnterſchied zureden oder zu ⸗ 
ſchꝛeiben ſey. Jedoch woͤllen gegen E. 
J. G. wir gehorſamlich mit Gottes 
huͤlff verſuchen / ob wir von dieſer verz 
wirten ſachen / ein deutlichen verſten⸗ 

digen bericht geben moͤchten. | 


Wir woͤllen aber jetzt vmbgehen / 
was der nebenhendel ſein / ſo entweder 
der heubtſache nit / oð gar wenig zuge⸗ 
hoͤꝛen / Als vil heſſiger woꝛt / mancher 
ley frembde deutung etlicher pui 
der heiligen Schrifft / vnd vnge ee 
wu e 


te Conſequentias, Sonder woͤllen allein 
von dem heubt Dogmate reden. 


Dann Oſtander hat vnſers bedun⸗ 
ckens / vnd ſo vil wir nach ſeiner mey⸗ 
nung erlanget haben / inn diſem ſtuͤcke 
recht / Das er lehꝛet / Gott fey allein (o 
man proprie vnd eigentlich von der Ge 
rechtigkeit reden will) die rechte ewig 
weſentlich Gerechtigkeit / von dem alle 
Gerechtigkeyt herkumpt / wie auch 
Gott allein die rechte ewige Weiß heit / 
Stercke / Leben vnd Seligkeit iſt. 


So lehꝛet er auch darinn nicht vit) 
recht ( haben wir anders feine meinung 
recht verſtanden) das vnſer HE RR 
Iheſus Chꝛiſtus hab mit feinem Lei⸗ 
den vnd Tod verdienet / das Gott mit 
vns verſoͤnet / ſelbs in vns durch den 
Glauben wone fich ſambt allen feinen 
gůtern vns zum ewigen Erbteyl ſchen⸗ 
cke / Vñ dennoch gleich wie fein Leben / 
Weiß heit vnd Seligkeit vnſer iſt / Al⸗ 
ſo iſt auch fein Gerechtigkeit vule * 
; | er 


Aber darinn thut Öfiander vnſers 
bedunckens der fachen zuuil / das er die 
ſchꝛifft des heiligen Apoſtels Pauli / zu 
den Römern, Vnd fuͤrnemlich / die woꝛt 
Auftitia Dei & Iuftificari, In dem erſten 
vnd dꝛitten Cap. anders deutet / dann 
die Heubtſache der Difputation Pauli 
auff jm tregt. Vnd will mit denſelben 
Spꝛuchen vnnd dergleichen fein meiz 
nung beſtetigen. 


Dan wie wol die oberzelte meinung 
von der ewigen Gerechtigkeit Gotte 
recht iſt / So tft es doch vnſers very 
ſtandts nicht recht / das Oſtander bie; 
ſelb meinung mit den gemelten Spꝛuͤ⸗ 
chen Pauli / vnnd mit ander dentung 


der woꝛt Pauli Confirmirea will. 


Aber des Oſtanders Widerpart 
hat in diſem recht / das ſie vheſt helt ob 
dem rechten verſtand der woͤꝛter vnnd 
Speichen Pauli / Roma. 1. vnnd s. 
Iuſtitia Dei & Iuftificari, Dañ Iuſtitia Dei, 


heiſt an den bemeltẽ orten W 


die 


die Weſentliche Gerechtigkeit Gottes / 
Sonder die Gerechtigkeit die voꝛ Got 
gilt (das iſt) die verzey hung der ſün⸗ 


de / die der HE RR Chriftus mit fet? - 


nem gehoꝛſam erworben hat. Vnnd 
Tuftificari, heiſt daſebſt nicht weſentlich 
gerecht werden / Sonder von oen ſuͤn⸗ 
den Abſoluiret vnd ledig gezelet / auch 
für gerecht / von wegen des gehoꝛſams 
Chꝛiſti fór Gott gehalten werden. 


Sie haben auch darinn recht / das 


die Gerechtigkeit ( das iſt) der gehoꝛ⸗ 


ſam̃ Chꝛiſti vnſer iſt / Nemlich in diſem 
verſtand / das Chꝛiſtus mit feinem gez 
hoꝛſam̃ / vns die ewige Gerechtigkeyt 
vnd Seligkeit Gottes verdienet hab. 
Dnd follen wir vns dieſes gehoꝛſams 


Chiti als der allen willen Gottes des 


Vaters volkoͤm̃lich erfuͤllet hat / in al 
ler vnſer not vertroͤſten. : 


Aber darinn thun fie der fache vn⸗ 
fers bedunckens zuuil / das fie des Oſi⸗ 


andri meinung von der Weſentlichen 


Gerech⸗ 


Gerechtigkeit Gottes / nicht allein von 
den Sprüchen Pauli abſondern ( dariñ 
ſie dann recht haben) Sonder wollen 
auch ſolche Gerechtigkeit Gottes In 
luftificatione peccatoris, an ftem gebůren⸗ 
den oꝛte / ſein raum̃ nicht laſſen haben. 


So man nun ſagt / der Menſch wird 
gerecht durch die Weſentliche Gerech⸗ 
tigkeit Gottes / die Gott ſelbs iſt / ſo iſt 
es alles gelegen an dem verſtandt diſes 
woꝛts (Gerecht werden) Dann wann 
es verſtanden wird nach der Gerechtig 
keit (o vnſer Himliſch Erbteil iſt / die 
wir auch ewiglich haben vnd genieſſen 
werden / vnd die ons Chꝛiſtus mit feir. 
nem gehoꝛſam̃ verdienet hat / ſo iſt es 
war / das wir allein durch die Weſent⸗ 
liche Gerechtigkeit Gottes / hie auff er⸗ 
den fpe primitijs & inchoatione, doꝛt inn 
jenem leben re decimis & perfectione ge; 
recht werden. 

Wann man aber das woꝛt / Gerecht 
werden / verſtehen will / nach der Lehꝛ 
Pauli zun Roͤmern / fur die verzeihung 

€ ij der 


der ſůnden / die wir durch den Glauben 
an Chꝛiſtum haben / ſo iſt es nichtrecht 
geredt / das wir gerecht werden durch 
die Weſentliche Gerechtigkeit Gottes / 
Sonder wir werden Gerecht das iſt) 
wir empfahen die verzeihung der fünz 
den durch den gehoꝛſam̃ Chꝛiſti / durch 
das Leiden vñ Tod Chꝛiſti. Dañ nicht 
die Weſentliche Gerechtigkeit Gottes / 
ſonder Chꝛiſtus Jeſus warer Gott vñ 
Menſch iſt für vnſere ſůnde geſtoꝛben. 
Vnd auff dieſem verſtand / würde die 
Lehre Pauli zun Roͤmern / vnd derglei⸗ 
chen locis von den widerſachern Qſtan⸗ 
dri / recht vnd Chꝛiſtlich verteidigt · 


Afo hat Iheſus Chꝛiſtus vnſer lie 

er ) Err vnd Heilandt / warer Gott 
vñ Menſch in einer perſon / nach beiden 
Naturn ſein vnterſchiedliche wirckung 
In Iuſtificatione peccatoris, Nemlich das 
Chꝛiſtus nach Menſchlicher Natur / 
doch in einiger Perſon mit GOTT/ 
den Tod fiir vnſere ſůnde gelitten / vus 
mit dem Vater verſoͤnet / vnd vits ery 
woꝛ⸗ 


woꝛben / das wir / ſo an jn gleuben / ha⸗ 
ben von ſeinet wegen verzeihung der 
ſuͤnden / Vnd das fein Gerechtigkeit vis 
ſein gehoꝛſam̃ vns fůr Gott zugerech⸗ 
net werde / das auch der War ewig 
Gott Vater / Son vnd heiliger Geiſt 
in vns wone / vñ mache vns ſeiner ewi⸗ 
gen Gerechtigkeit vnd Seligkeit teyl⸗ 
hafftig. 

Vnd kuͤrtzlich / vnſer Herꝛ Iheſus 
Chꝛiſtus / bat vns mit feinem gehoꝛ⸗ 
ſam̃ / Leiden vnd Sterben / fuͤrnemlich 

zwo gutthaten bey feinem Him̃liſchen 
Vater verdienet vnd erlanget. Die eine 
ift die verzeihung der ſuoͤnden. Die ai 
der iſt das Ewig leben. Sonn einer 
die Verzeihung der fünden/ durch den 
Glauben empfaͤhet / Als dann wuͤrd er 
auff volgenden verſtand gerecht / Das 
vnangeſehẽ ober wol noch an jm ſelbſt 
vngerecht iſt / ſeine vngerechtigkeit jme 
nicht zugemeſſen / Sondern er wird 
von wegen des gehoꝛſam̃s Chꝛiſti ge⸗ 
recht (das ift Joer Vngerechtigkeyt les 
dig vii lof für Gottes Gericht gezelet. 
€ ii Wie 


ie des Oſianders Widerpart beltz. 
und auch ein rechte Chꝛiſtliche mei⸗ 
1 Ld E 
jo aber das ewig leben durch 
den Glauben empfaͤhet / Als dañ wird 
man auff volgenden verſtandt gerecht⸗ 
Das Gott ſelbs / der da ift das ewig le⸗ 
ben / in den glaubigen wone / vnd ſchen⸗ 
cke jm zu einem Erbteil / fein ewige Ge 
rechtigkeit vñ Seligkeit. Alſo / das die 
ſelbe hie auff erden im Glauben anfahe 
jre wirckung zuhaben / Nemlich / das 
die geſchenckte Gerechtigkeit führe den 
glaubigen in den gehoꝛſam Gottes Ge 
bot /ꝛc. vnd die verhoffte Seligkeit / 
troͤſte den glaubigen in aller bekuͤm̃er⸗ 
nuß vnd widerwertigkeit. CY ss 


Das iſt Gnedigſter Fůrſt vnd Herr 
vnſer einfeltig vnterthenig erkleren / ſo 
vil wir diſes handels zu dieſer zeit ver⸗ 
ſtehen / Haben auch E. F. G. dieſes 
ſtuͤckes deſter vntertheniger vnd klerer 
berichten woͤllen / Das wir hiemit der 
Calummien begegnen ſo gußgegeben 

ü wird / 


— ner 


wird / wie wir bericht) Es woͤlle von 
etlichen in E. F. G. land / Humanitas 
Chrifti verleugnet werden. 


wWoͤllen hierauff uns / fo viel diſer 
Erklerung belangt / inn kein bitter ge⸗ 
zenck mit ſemands einlaſſen / Sonder 
mögen gantz wol leyden / das es andere 
beffer machen / haben wir beider Par 
theyen meinung recht erlanget / So 
dancken wir vnſerm h ER RN Gott. 
Haben wir aber dieſelbigen nicht recht 
erlanget / So wiſſen wir dannoch 
durch Gottes gnad / das vnſere mey⸗ 
nung recht vnd Chꝛiſtlich iſt. 

Den Herren bittende / Er woͤlle 
vns bey der Reinen einfeltigen Lehꝛe 
des heiligen Euangelions Chꝛiſti / von 
der Rechtfertigung des Menſchen / vñ 
von allen andern Artickeln vnſerer Rev 
ligion / Wie es die heilige Schꝛifft / vnd 
fuͤrnemlich S. Paulus / auch vnſere 
Preceptorcs. D. Doctor Lutherus vnd Phi 
lippus, voꝛ dieſem zanck / vermag Got? 
tes Woꝛt / verkleret haben / gnediglich 
erhalten. Woͤl⸗ 


S cas 


wWoͤllen E. F. G. vns biemit vn; 
tertheniglich beuolhen haben / Actum 
Tubingæ, die X XX. Ianuarij, Anno 83. 


| 

i 
E. 5 + G. ; | 
Vnterthenige vnd ge⸗ 
hoꝛſame / inn dieſer 
| 
| 


ſachen verſam̃lete 
Theologen. 


